එක්සත් ජාතික පක්ෂයේ නායකත්වය සම්බන්ධයෙන් හිටපු මන්ත්‍රිවරුන්, ප්‍රාදේශීය සභා සහ පළාත් සභා මන්ත්‍රීවරුන් මෙන්ම සියලු‍ පක්ෂ නියෝජිතයන්ගෙන් විමසා එම අදහස් මත සුදුසුම පුද්ගලයා තෝරාගන්නා බව එක්සත් ජාතික පක්ෂයේ නීති ලේකම් නිශ්‍ශංක නානායක්කාර පවසනවා.ඔහු මේ බව ප්‍රකාශ කළේ නායකත්වය සම්බන්ධයෙන් එක්සත් ජාතික පක්ෂය ගන්නා ඉදිරි ක්‍රියාමාර්ග සම්බන්ධයෙන් සිදුකළ විමසීමකදියි.මේ වනවිට එක්සත් ජාතික පක්ෂ නායකත්වය සඳහා නම් 8ක් යෝජනා වී තිබුණද, ඊයේ සිරිකොත පක්ෂ මූලස්ථානයේදී රැස් වූ එක්සත් ජාතික පක්ෂ කෘත්‍යාධිකාරී මණ්ඩලයේදී පක්ෂ නායකත්වය සම්බන්ධයෙන් අවසන් තීරණයකට පැමිණ තිබුණේ නැහැ.ඒ අනුව නව නායකත්වය තෝරාපත්කර ගැනීම සඳහා තවත් මාස 6ක කාලයක් ලබාගැනීමට තීරණය කිරීම හේතුවෙන් රනිල් වික්‍රමසිංහ එක්සත් ජාතික පක්ෂ නායකයා ලෙස තවදුරටත් කටයුතු කරනු ඇති.